Milàn

From Wikipedia

Dialatt bulgnais Cla pâgina qué l'è stè scrétta in dialatt bulgnais.

Tutt el mond a l'è paes, a s'emm d'accòrd,
ma Milan, l'è on gran Milan.|La Madunina

Milàn (in itagliàn Milano e in lunbèrd Milan)l'è la zitè piò grande ed totta l'èlta Itaglia, la s trova int'la basa d'la Lunbardî, la regiån piò récca d'la naziån. I su abitant s ciamen milanîs, mo î én cgnossò anca cme meneghén, par la maschera ed carnevèl ed Meneghén.

Al dôm ed Milàn
Enlarge
Al dôm ed Milàn
Milàn - al Znacuel ed Leonard
Enlarge
Milàn - al Znacuel ed Leonard
La basílica ed San Luränz d'inveren
Enlarge
La basílica ed San Luränz d'inveren
Al zänter ed Milàn ed 1158
Enlarge
Al zänter ed Milàn ed 1158

La zitè l'a bèle 1.3 miliòn d'abitant, mo la su area metropolitèna l'arivarà a 4 miliòn.

Al nomm ed Milan vén da la parola celtica Mid-lan, ch'la vré dir int'al mèz d'la basa. L'è advintè Mediolanum cun i romàn. I tedessch la ciamèven (e la ciamen) Mailand parchè quand i arivénn zå ai parèva ed stèr in primavera anca s l era invéren.

Stra i monument e i palazz famus ed Milàn as a d'arcurdèr al Dôm, al Castel Sfurzassch cun i su musî e al teater d'la Scala.

A Milàn ai én i famus cà d'la moda e al su butaig (in via Montenapoleone e int'la Galarî Vittori Emanuel, ch'la s cunsidera l'area ed shopping piò vècia dal månd). Sti qué i an fat advintèr Milàn onna dal zité mundièl d'la moda, cme Paris, Låndra e Neviòrrk. A Milàn as truven anca dåu squader ed balån, al Milan e l' Inter, ch' insamm an vént ventnov scudett, sètt Copp di campion, e zénc copp intercuntinentèl. Al låur stadi l'è el Giuseppe Meazza, dedichè a Pèpin Meazza, on di piò grand zugadur ed balån itagliàn. Al sénndic ed Milàn l'è la sgnåura Letizia Moratti (2006).

Milan l'è capitèl d'la su pruvénzia